નોંધનીય છે કે રાહુલે તેમની પહેલા દિવસની મુલાકાત પર જીએસટી, રોજગારી, કોલેજના ખાનગીકરણ અને નોટબંધી જેવા મામલે ટિપ્પણી કરી હતી. જો કે હિંમતનગરમાં રાહુલ ગાંધીના કાફલા પર કેટલાક લોકોએ મોદી મોદીના નારા લગાવીને વિરોધ પણ કર્યો હતો. અહીં હિંમતનગરના મેહતાપુરા અને પ્રાંતિજમાં રાહુલ ગાંધીએ જનસભામાં હાજરી આપી હતી. રાહુલ ગાંધીની પ્રાંતિજની સભામાં સંબોધન કરતા કહ્યું કે નરેન્દ્ર મોદી ગુજરાતના લોકો પાસેથી જમીન, વિજળી અને પાણી લઈ જાય છે અને કહે છે તે બદલામાં વિકાસ આપશે. પણ ગુજરાતનો કોઇ જ વિકાસ થતો નથી. તેમણે કહ્યું કે હિમાચલ પ્રદેશ ગુજરાત કરતા વિપુલ પ્રમાણમાં વિકાસ થયો છે. ત્યાં કોંગ્રેસની સરકાર છે ત્યાં ગુજરાત કરતા વધારે વિકાસ કર્યો છે. વધુમાં રાહુલે આરોપ લગાવ્યો કે નેનો પ્રોજેક્ટ માટે ગુજરાતમાં મોદીએ કરોડો રૂપિયામાં આપ્યા, પરંતુ શું તેનાથી આજે ગુજરાતને શું ફાયદો થયો?